Reagrupament: L'estigma de l'esclava\nUna de les majors contribucions que Catalunya ha fet a la Història Universal fa tot just sis mesos que s'esdevingué, però hi ha gent que no se n'ha assabentat. Em refereixo a què per primera vegada en la història un poble, Catalunya, va derrotar democràticament, en un procés electoral, Espanya. Un poble, Catalunya, va assolir la sobirania, sense disparar un sol tret, i sense matar un sol servidor del rei espanyol o del dictador espanyol. Pregunteu a holandesos, a portuguesos, als gibraltarenys, a mexicans, a argentins, colombians... Pregunteu a cubans, a filipins, a marroquins... Pregunteu-los a tots ells si van derrotar els espanyols amb la paraula i el vot... I tots ells, sense excepció, us diran que no. I realment tots ells estan admirats de la gesta històrica que hem fet els catalans i les catalanes de derrotar democràticament, pacíficament, cívicament el supremacisme espanyol. És quelcom, repeteixo, inaudit. I tanmateix...\nI tanmateix, a Catalunya, precisament a Catalunya, n'hi ha molts que no se n'han assabentat, o que no en són conscients, que actuen com si això no hagués passat, i no perquè no accepten que hagi passat, sinó perquè han viscut tota la seva vida sota la dominació espanyola, i ara no se'n saben avenir que això ha passat a la història i continuen actuant amb un automatisme de subordinació. Són gent que han dedicat tants esforços a lluitar contra el supremacisme espanyol, que la seva vida només ha pres sentit en la lluita contra aquest Leviatan, i un cop que aquest ha estat derrotat, i ara només emet moviments espasmòdics premortem, veuen que la seva raó de ser, d'actuar, d'estimar, d'odiar, ha desaparegut. I l'adaptació al nou escenari, lògicament, comprensiblement, els costa.\nÉs l'estigma de l'esclava. De la persona que, malgrat haver triomfat, malgrat haver mort el llop, continua pensant i actuant com un esclau. I continua parlant de desobediència, quan no hi ha ningú a qui desobeir. Tot el contrari, el que cal fer, el que s'està fent és obeir la voluntat ferma, cívica, democràtica, serena, expressada pel poble català en les eleccions legislatives d'ara ha fet sis mesos, i de les quals es deriva la necessitat, la urgència, la immediatesa de la construcció d'un estat català. D'una República catalana lliure i independent, reforçada per haver donat una lliçó a tota la Humanitat de com els espanyols, també, poden ser derrotats de forma civilitzada i no bàrbara. Fins i tot, amb una certa elegància i classe. Com el Barça, en el futbol.\nLes persones que no patim aquest estigma, que afortunadament no n'estem infectats, hem d'ajudar els nostres camarades a deslliurar-se'n. Els hem de fer veure que donar coces i guitzes a un cadàver pudent i putrefacte com és l'Espanya catalana, o la Catalunya del 39, o la tercera via, o la via federal cap enlloc, és un símptoma que s'ha de tractar, del qual requereix fins i tot medicació, i no diré quina, perquè no vull que se m'acusi de fer publicitat... Però que es pot guarir, es pot curar.\nA Catalunya, a la Catalunya lliure, cal fer una revolució cultural. Encara tenim molta gent que té la cultura de l'esclau, malgrat que després d'haver-nos revoltat i derrotat l'amo espanyol, continuen en mode subaltern. Són els nostres espartaquistes, que encara funcionen en clau de martirologi, i no de guanyadors. En clau de reacció, i no d'acció. En clau de resposta, i no d'iniciativa. És necessari que passin pantalla i que s'actualitzin mentalment.\nLa sobirania ja la tenim. La Independència, de facto, també, però, de iure és a uns mesos vista. Pocs.


Denunciades 14 persones per incomplir les restriccions establertes al Decret d’estat d’alarma | Canal Terrassa\nLa Policia Municipal ha denunciat a 14 persones per no complir les restriccions establertes al Decret d’estat d’alarma al llarg del cap de setmana a la ciutat. En aquests casos, les persones denunciades no han pogut justificar els motius per trobar-se al carrer i no complir la instrucció vigent.\nAbandona el ciclomotor després de tenir un accident\nDivendres, una dotació de la Policia Municipal va informar que el conductor d’un ciclomotor havia abandonat el vehicle a la carretera de Matadepera i intentava fugir a peu del lloc on acabava de tenir un accident. Els agents van realitzar un seguiment a peu del fugit i el van localitzar al passeig de Lluís Muncunill. Després de realitzar les gestions per identificar el vehicle, els agents van comprovar que no hi havia coincidència entre la matrícula i el bastidor, tot i que no constava cap requeriment per sostracció. Una altra dotació policial va acudir al domicili relacionat amb la matrícula del vehicle, però els inquilins no van poder facilitar dades per localitzar el propietari de la moto. El conductor del ciclomotor ha estat denunciat per no haver obtingut mai el permís de conduir i va quedat investigat com a presumpte autor de delicte de falsificació documental. El vehicle ha estat immobilitat.\nAccident en cadena\nTambé el divendres des d’Eco-Equip es va comunicar que un vehicle de la flota s’havia vist implicat en un accident amb altres dos vehicles a la carretera N-150. Una dotació policial va acudir al lloc dels fets . La conductora d’un dels vehicles afectats va ser atesa per una ambulància del SEM i traslladada a l’Hospital Universitari MútuaTerrassa amb lesions de caràcter lleu.\nAccident entre un turisme i una motocicleta\nDissabte, el servei del 112 va informar d’un accident entre un turisme i una motocicleta a l’avinguda de Barcelona, amb el carrer de la Mare de Déu de la Llum. Una dotació de la Policia Municipal va acudir al lloc dels fets, on el conductor de la moto va ser atès per una ambulància del SEM i posteriorment va ser traslladat a l’Hospital de Terrassa.\nTags: accidentAjuntament de Terrassadenúncies estat d'alarmaPolicia Municipal Terrassa


Les pensions estan assegurades per al 2060 | Jordi Serrano Blanquer\n← Fàtima, una heroïna catalana\nLa relació de difunts a 8tv →\nLes pensions estan assegurades per al 2060\nPosted on 12 febrer 2010 | Deixa un comentari\nAquests dies s’ha endegat un debat sobre les pensions. El titular deia que els nascuts l’any 1959 treballaran dos anys més. D’entrada hi ha dos raons per mirar-ho amb simpatia: jo vaig néixer l’any 1958, per tant no m’agafa, vaig pensar, i per altra banda, la meva dona va néixer l’any 1959. Hauria de treballar dos anys més que jo. Resulta que la cosa no va d’aquesta manera, sinó que es progressiva o sigui que a mi també m’afecta. Mala cosa.\nVivim una societat ben estranya i en la qual, del fet que siguem un dels països on la gent es mor més tard, en fem un problema. Si ho hauríem de celebrar tots! O potser hi ha algú que vol que morim cada vegada més d’hora? El cert és que aquest debat té molts danys col·laterals, d’entrada hi ha molts iaios que de tant sentir que les pensions no es podran pagar, quan reben una notificació de la Seguretat Social del que cobraran -notificació d’un augment de 3 euros al mes, no és conya- el cor els fa un salt i creuen que ja els trauran alguna cosa dels 500 euros que cobren.\nPerò el debat està mal plantejat. És tot plegat rar, molt rar. Vivim en un món on als joves no se’ls deixa treballar, tenen un atur per sobre del 50%. Llavors quan poden treballar ho fan en treballs precaris en un 70% pel que no es poden emancipar. Un cop arriben als 35 potser ja troben una feina i a partir dels 50 les empreses consideren que són massa grans. Hi ha empreses que han fet prejubilacions als 48 anys. És a dir, la vida laboral normal dura dels 35 anys fins als 50, 15 anys. Ara en comptes de solucionar aquesta disbauxa es pretén que la gent treballi dels 65 als 67 anys. En comptes de treballar els joves, ara farem treballar els vells. Estrany, estrany. I en comptes de fer treballar els que fan feines intel·lectuals -els profes universitaris es jubilen amb el mateix sou amb 60 anys- farem treballar dos anys més als que es lleven cada dia a les 4 per anar a treballar a un polígon industrial. Brillant.\nLes pensions es podran pagar pels augments de productivitat, de fet el que mengem i la producció industrial cada vegada afecta menys treballadors, el sector primari i secundari tendeix a ser residual per aquesta raó. A més encara hi ha un gran marge per augmentar la població activa femenina. Que ningú tingui por, les pensions es podran pagar. Mentrestant, cal saber que els malastrucs que ens diuen que al 2060 no tindrem diners ja seran morts. Jo també i per això, i amb els mateixos arguments, us dic que el 2060 la societat serà molt més feliç que l’actual. És gratis ser optimista i bona persona.


Primer pas a França per aprovar la Carta Europea de les Llengües Regionals\nAlerta per la regressió que pot representar en l'ús del català a la Catalunya Nord\nACN París 28/01/2014 20:58\nL'Assemblea Nacional francesa ha aprovat aquest dimarts per una àmplia majoria iniciar el procés per ratificar la Carta Europea de les Llengües Regionals, un text que França va signar el 1999 però que mai ha ratificat perquè es va declarar inconstitucional.\nAra, 15 anys després i aprovat el projecte de llei per a la seva ratificació, s'obre un llarg procés que ha de finalitzar amb una reforma constitucional que podria arribar a requerir un referèndum, però que l'actual majoria parlamentària vol aprovar en una sessió extraordinària de les dues cambres legislatives.\nAlerta a la Catalunya Nord\nA la Catalunya del Nord s'afronta amb preocupació aquesta Carta, que, si s'aprovés amb l'actual redactat, suposaria "un pas enrere" per a l'ús del català. Miquel Mayol, fundador de La Bressola, creu que fins i tot posaria en perill "tot el que s'ha aconseguit els darrers anys".\nSegons Mayol, el que hauria de ser un dia històric per a la Catalunya del Nord podria suposar a la llarga "un nou pas enrere" en l'ús normalitzat del català i de la resta de llengües regionals que es parlen a França.\nEn aquest sentit, explica que quan França va signar la Carta de les Llengües Regionals, l'any 1999, ho va fer incloent-hi una declaració interpretativa amb l'objectiu –finalment no aconseguit– d'assegurar la seva constitucionalitat.\nAquesta declaració, inclosa a la proposta que s'ha votat aquest dimarts a l'Assemblea Nacional, precisa que el fet de pertànyer a un "grup de parlants" no dóna cap dret particular i que la Carta ha de ser compatible amb els principis d'igualtat de la Constitució, que "garanteix la igualtat de tots els ciutadans sense distinció d'origen, raça o religió".\nA més, i per respectar l'article 2 de la Constitució, la declaració interpretativa afegeix que la Carta no ha d'oposar-se a "l'ús del francès per part de les persones morals públiques i privades per a l'exercici de missió del servei públic i en la relació entre els usuaris i les administracions i serveis públics".\nPer tot això, Mayol assegura que l'actual redactat del text "priva la Carta original de tota eficàcia" i fins i tot "posa en perill la feina feta els darrers anys" amb l'escola immersiva, per exemple. Així, Mayol assegura que tant catalans com bascos, bretons o occitans estan "en contra de la Carta perquè suposa un retrocés" respecte a l'actual estadi en el qual es troben les llengües minoritàries o regionals.\n"Un gest cosmètic"\nMayol assegura que el que està fent el govern francès "és un simple gest cosmètic" que vol oferir als ciutadans la imatge que el president François Hollande compleix amb els seus compromisos electorals en un tema que no preocupa especialment el conjunt dels francesos.\nAmb tot, el procés que s'ha encetat aquest dimarts per aprovar definitivament la Carta de les Llengües Regionals es preveu llarg i de futur incert.\nSi el tràmit continués el curs habitual de la resta de proposicions de llei, el text passaria ara al Senat, on es debatria i votaria abans de convocar-se un referèndum per a la seva aprovació definitiva.\nAquesta possibilitat, però, no sembla que sigui plausible i tot apunta al fet que el govern francès optarà per portar el text al Congrés perquè diputats i senadors el votin conjuntament. Per a la seva aprovació seria necessari el vot positiu d'una majoria de tres cinquenes parts.


Muguet Xarel·lo - Blanc de blancs sec - Vi artesanal\nVi blanc elaborat a Sant Sadurní d’Anoia, dins de la DO Penedès amb vinyes pròpies de la bodega. És un vi artesanal d'elaboració manual i producció limitada. Quan el raïm entra dins del celler, es deixa macerar de manera espontània durant 24 hores. A continuació s’inicia la fermentació en fred, a temperatura controlada, que pot durar entre 20 i 23 dies. Finalment es deixa reposar i s’embotella. Un cop dins l’ampolla es deixa en repòs durant 1 mes per tal que s’afini.\nMaridatge: Adequat per maridar amb peixos, formatges suaus, arrossos i carns blanques.\nNota de tast del vi Blanc Muguet Xarel·lo Blanc de Blancs:\nVista: de color groc pàl·lid amb lleugers reflexos verdosos. Amb una bona formació de llàgrimes a la copa.\nNas: D’aroma intens que recorda a les flors blanques amb lleugers tocs de fruita madura.:\nBoca: Els aromes en nas continuen en boca, amb un caràcter molt marcat per la varietat. És sec, fresc, saborós, amb bona persistència. Amb molt bona evolució en ampolla.


Conacul Vultureasa Brezoi Romania - Ofertes d'hotels amb els MILLORS DESCOMPTES EN LÍNIA\n"It was very traditional arranged. Clasic Romanian, as it was..."\nStr. Vultureasa nr.97A, Brezoi, Brezoi, Romania, 245500 - Veure al mapa\nMés informació sobre Conacul Vultureasa\nSi el que està buscant és per un hotel ben situat a Brezoi, no busqui més enllà de Conacul Vultureasa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nConacul Vultureasa també ofereix moltes instal.lacions per enriquir la seva estada a Brezoi. Recepció 24 hores, instal·lacions per a reunions i banquets , instal.lacions de barbacoa, servei de bugaderia, àrea de fumadors són només algunes de les comoditats que fan que Conacul Vultureasa sigui diferent dels altres hotels de la ciutat.\nL'ambient de Conacul Vultureasa es reflexa en cada habitació. calefacció, balcó/terrassa, aparell de televisió, TV satèl•lit/cable, articles de tocador són només algunes de les comoditats a la vostra disposició. L'hotel ofereix instal.lacions fantàstiques, incloses parc infantil, equitació, jardí, karaoke, sala de jocs, per ajudar-vos a relaxar després d'un carregat dia a la ciutat. Conacul Vultureasa és un lloc ideal d'estada pels viatgers que busquin encant, comfort i facilitat a Brezoi.


Rick Deckard, Luke i Tom. - Diari de Girona\nRick Deckard, Luke i Tom.\n11.10.2017 | 07:15\nEscric aquestes ratlles força abans de les sis de la tarda del 10 d´octubre. Per això, quan les llegiu, potser estarem vagarejant per l´espai amb la gràcia d´un meteorit. Si aquest és el cas, proposo ara mateix que Space Oddity sigui el segon himne nacional de Catalunya. Perquè som una miqueta com el Major Tom. Atrapats en el pot de llauna, contemplem resignats la bola blava de la Terra. Amb l´esperança que ens hi deixin aterrar algun dia.\nAl marge de la nostra odissea republicana, el món també va admirar ahir el nou tràiler de The Last Jedi. Tot i que el seu director, Rian Johnson, recomana no veure´l als qui no vulgin saber-ne spoilers, jo ja me l´he empassat. I, noi, no l´he trobat extraordinari€ Només m´ha provocat un dubte: què fa un Pokémon a la cabina del Falcó Mil·lenari?\nEl problema de Star Wars, ai!, és que la seva capacitat icònica ha perdut qualsevol capacitat de meravellar-nos. La mercantilització excessiva d´aquella història fantàstica, que ens va deixar bocabadats el 1975, ha acabat convertint l´univers lucasià en un element omnipresent i banal. I la nova trilogia tira a suadeta, previsible i poc original. Res a veure, és clar, amb el cas de Blade Runner 2049. Un film arriscat, bell i interessant, que no m´ha decebut gens. Tot i allunyar-se dels postulats existencialistes de l´original, no el traeix gens i sap reinventar-lo amb elegància, enginy i honestedat. I si Harrison Ford era poc creïble a El despertar de la força, queda rehabilitat del tot en la magnífica lluita a trompades amb Ryan Gosling. Molt recomanable.


MEDI AMBIENT: Ecologistes en Acció atorga la bandera negra a la platja del Prat\nEcologistes en Acció ha atorgat un total de sis de les seves banderes negres al litoral català, en contraposició amb les blaves que es donen a les millors platges. En concret, l’entitat destaca “l’inadequat sistema de sanejament” de Badalona, l’amenaça de l’ampliació de l’Aeroport Josep Tarradellas Barcelona-El Prat sobre la llacuna de la Ricarda, la “mala gestió” del temporal Glòria i l’urbanisme al litoral de les comarques gironines, la “degradació” del sistema costaner de la Platja Llarga de Tarragona i la “mala gestió” de la Barra del Trabucador al Delta de l’Ebre.\nEl Ple municipal de Molins de Rei va donar llum verd als pressupostos per a l’any 2020 i a la incorporació de prop d’1 milió d’euros del romanent dels anys anteriors amb els vots a favor de l’equip de govern PSC-CP i JuntsxMolins. Enguany, el primer pressupost del mandat 2019-2023 de l’Ajuntament de Molins de Rei, ascendeix als 32.689.959,01 euros –un 7,7% més que l’any 2019– i la seva execució tindrà un marcat accent social a causa de la pandèmia i la crisi derivada de la COVID-19. El regidor d’Hisenda i Finances, Jordi Enseñat, destaca que “el percentatge on destinem un nombre més elevat de recursos, representa el 24,7% del total i són uns 7,7 M€, que estaran destinats a les persones”. Alhora, el regidor també ha destacat l’augment econòmic d’un 7,7% de les polítiques d’habitatge o la creació de dues noves regidories: la de la lluita contra el canvi climàtic i la de tecnologia 4.0.\nSegons l’Agència de Qualitat i Avaluació Sanitàries de Catalunya (AQuAS) a Sant Joan Despí hi ha comptabilitzades un total de 328 casos positius (han donat positiu en alguna prova diagnòstica PCR o test ràpid) per la COVID-19 a data 30 de juny (271, 20 de maig). D’altra banda, 1.506 persones són casos sospitosos de tenir el virus (corresponen a persones que en algun moment han presentat símptomes i un professional sanitari els ha classificat com a possible cas, però no tenen una prova diagnòstica -PCR o test ràpid- amb resultat positiu). El 20 de maig la xifra va ser 889. La taxa crua de positius per 10.000 habitants és de 96,12 i la taxa estandarditzada de positius per 10.000 habitants s’eleva a 104,16. Cal recordar que Sant Joan Despí hi ha un total de 34.123 habitants. Les dades que es mostren són aquelles que s'ha pogut identificar la seva zona de residència segons consta en la targeta sanitària.\nRedacció / Foto: BBC\nAquest any la pregonera de la Festa Major d’Esparreguera serà l’activista de l’Associació Trans Generem!, Sofia Bengoetxea, una dona transsexual que reivindica els drets del col·lectiu LGTBI com a part integrant de la societat. El consistori aposta així perquè l’acte que dona l’inici oficial de la festa deixi de caracteritzar-se per la seva vessant còmica i es converteixi en un altaveu per donar visibilitat a diferents col·lectius. L’acte es farà el divendres 10 de juliol des del Teatre de La Passió, l'aforament serà limitat però es podrà veure en directe des del canal de Youtube de l’Ajuntament. Amb l’elecció de la pregonera el consistori reformula el pregó per convertir-lo en un altaveu de diferents col·lectius i missatges, com enguany el de la defensa dels drets de les persones LGTBI.\nSUCCESSOS: Un ferit crític i dotze lleus per inhalació de fum en un incendi a l'Hospital General de Sant Boi\nEls Bombers de la Generalitat han hagut d’activar un total de setze dotacions per apagar un incendi en una habitació de la cinquena planta de l’Hospital General de Sant Boi de Llobregat. S’han hagut de desallotjar 36 persones, de les quals hi ha 33 afectats (un amb cremades crítiques traslladat a la unitat de cremats de l'Hospital de la Vall d'Hebron i 32 intoxicats pel fum de caràcter lleu). Altres persones s’han confinat en zones ventilades. A més el SEM ha activat 12 unitats i l’UCO (Unitat de Coordinació Operativa). L’avís s’ha fet a les 20.45 hores i a les 21.10 hores ja estava apagat el foc.\nRedacció / Fotos: Sheila Méndez-Montse Tete\nSOCIETAT: Les obres del Corredor Mediterrani tallaran quatre mesos la circulació de trens entre Martorell i Sant Sadurní\nL’Administrador d’Infraestructures Ferroviàries (ADIF) preveu que, del 25 de juliol al 15 de novembre, es talli la circulació de trens entre Martorell i Sant Sadurní. El motiu serà les obres del Corredor Mediterrani entre Vila-seca i Castellbisbal. L’actuació afectarà la línia R4 de Rodalies RENFE, als trens de mercaderies i també a les línies R2 i R1. La interrupció s’havia programat en un primer moment per a meitat del mes de juny. Durant els quatre mesos en els quals no hi haurà trens, els viatgers de la R4 faran el trajecte per carretera amb 16 autobusos que faran el recorregut entre Martorell i Sant Sadurní. Perquè aquests vehicles operin amb comoditat i seguretat per als viatgers es faran obres perquè puguin accedir al recinte de l’estació de Sant Sadurní.\nCULTURA: Pla especial de protecció del patrimoni i Catàleg de béns arquitectònics, històrics i ambientals del Papiol\nLa Diputació de Barcelona ha lliurat a l’Ajuntament del Papiol, el Pla especial de protecció del patrimoni i Catàleg de béns arquitectònics, històrics i ambientals del municipi. Es tracta d’un document urbanístic i normatiu que ha estat coordinat des del Servei de Patrimoni Arquitectònic Local (SPAL) i desenvolupat al llarg de catorze mesos, que permet un apropament als valors patrimonials des de tots els conceptes i que ha de servir per protegir el patrimoni arquitectònic i paisatgístic del municipi. El document recull una memòria amb l’estudi de l’evolució urbana i històrica del municipi, la memòria justificativa, una normativa, els plànols de situació dels elements, la carta arqueològica actualitzada, l’estudi de paisatge i el document ambiental estratègic. S’han confeccionat les fitxes corresponents als 223 béns catalogats, que es poden classificar en béns arquitectònics, béns socioculturals i etnològics, béns arqueològics i paleontològics, béns naturals i béns ambientals i paisatgístics.\nSOCIETAT: Més d’un centenar de persones es concentren a Cornellà convocats pels sindicats CCOO i UGT\nLa plaça de l’Església de Cornellà de Llobregat va ser escenari dissabte 27 de juny d’una concentració de més d’un centenar de persones convocades per CCOO, UGT i USOC, juntament amb la col·laboració d’entitats socials. Durant l’acte es va reclamar millorares socials i laborals sota el lema “Un acord per rescatar les persones, els treballs i els salaris”. També van participar representants dels treballadors i treballadores de la planta de Nissan a Sant Andreu de la Barca.\nESPORTS (FUTBOL, SEGONA B): Pedro Dólera continua com a tècnic de l’AE Prat que puja tres juvenils\nL’entrenador Pedro Dólera i el seu staff (Dani Contreras, Andrés Bretones, Toni Ribas, Juan Carlos González, Albert Martín, Juaquín Ruiz i Juan González) han renovat per l’AE Prat per a la propera temporada. D’altra banda, els juvenils Dani Gutiérrez, Jon Luna i Dani Gonzálbez estaran a l’òrbita del primer equip.\nCRISI COVID-19: Es manté la línia ascendent dels afectats per coronavirus a Sant Feliu de Llobregat\nL’Agència de Qualitat i Avaluació Sanitàries de Catalunya (AQuAS) continua detallant la situació actual de la crisi sanitària per la COVID-19 al Baix Llobregat. Fins avui -28 de juny- hi ha hagut un total de 278 casos positius a Sant Feliu de Llobregat, que confirma que la trajectòria lineal continua en ascens (269, 6 de juny). Es tracta de casos confirmats per una prova diagnòstica (test ràpid o PCR). Els casos sospitosos són 2.084 persones (1.684, 6 de juny) amb la possibilitat d’estar infectades pel virus (presenten símptomes i un professional facultatiu classifica com a possible cas). La taxa crua de positius per 10.000 habitants és de 61,97, mentre que la taxa estandarditzada s’eleva a 62,83. La població és de 44.860 habitants. Les dades que es mostren són aquelles que s'ha pogut identificar la seva zona de residència segons consta en la targeta sanitària.\nRedacció / Foto: EE (Arxiu)\nSOCIETAT: Cinema Yelmo del Centre Comercial Ànecblau va inaugurar les seves noves sales premium\nCinema Yelmo va reobrir ahir les seves sales al Centre Comercial Ànecblau. Els usuaris ja poden gaudir de les noves sales totalment restaurades, ampliant els seus espais a nou sales premium. La gran novetat, la Sala Junior, encara romandrà tancada, per poder garantir la seguretat dels espectadors més petits. Aquesta sala, única a tot Catalunya, oferirà una experiència molt especial als més menuts de la casa amb tobogans, llits elàstics i piscines de boles. A més, s’ha establer nous protocols de seguretat i higiene per als usuaris i els treballadors. Amb la reobertura dels cinemes, es completa l'àmplia oferta d'oci i restauració que ofereix a l'usuari.\nRedacció / Foto: CC Ànecblau\nL’Agència de Qualitat i Avaluació Sanitàries de Catalunya (AQuAS) continua detallant la situació actual de la crisi sanitària per la COVID-19 al Baix Llobregat. Fins avui -27 de juny- hi ha hagut un total de 1.045 casos positius a Cornellà de Llobregat (944, 29 de maig). Es tracta de casos confirmats per una prova diagnòstica (test ràpid o PCR). Mentrestant, els casos sospitosos són 3.912 persones (2.859, 29 de maig) amb la possibilitat d’estar infectades pel virus (presenten símptomes i un professional facultatiu classifica com a possible cas). La taxa crua de positius per 10.000 habitants s’eleva ja a 117,96, mentre que la taxa estandarditzada puja a 115,23. La població actual és de 88.592 habitants. Les dades que es mostren són aquelles que s'ha pogut identificar la seva zona de residència segons consta en la targeta sanitària.\nRedacció / Foto: DM (Arxiu)\nPàgina 3 de 769


Il Poggiolo Premilcuore Itàlia - Ofertes d'hotels amb els MILLORS DESCOMPTES EN LÍNIA\nVia Fontana 120, Premilcuore, Premilcuore, Itàlia, 47010 - Veure al mapa\nMés informació sobre Il Poggiolo\nTant si es tracta d'un viatge de plaer com si és de negocis, Il Poggiolo és una elecció d'allotjament magnífica quan visiten Premilcuore. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Premilcuore. Mentres estan allotjats en aquestes meravelloses instal.lacions, els clients poden gaudir de habitació familiar, biblioteca.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, reproductor de DVD/CD, cuina americana a cada habitació. Les instal.lacions d'oci de l'hotel, que inclouen jardí estan dissenyades per escapar i relaxar-se. Gaudeixi d'incomparable serveis i d'una localització de prestigi a Il Poggiolo.


El Parc dels Xiribecs acull la celebració del Dia Internacional de la Dansa | Amposta.info\nEl Parc dels Xiribecs acull la celebració del Dia Internacional de la Dansa\nProp de 150 alumnes de l’Escola de Dansa Maria Lozano van protagonitzar la mostra «Dansant»\nEl Parc dels Xiribecs va acollir aquest passat dissabte 13 d'abril l'acte de celebració del Dia Internacional de la Dansa, organitzat per l'Escola de Dansa Maria Lozano. Prop de 150 alumnes de les diferents especialitats i nivells van protagonitzar la mostra Dansant.\nCom a cloenda de l'acte, el nombrós públic assistent va poder gaudir de les coreografies que les alumnes de l'Escola Maria Lozano van presentar al Concurs Premi-Beca Roseta Mauri 2019. Aquest concurs es va celebrar el passat mes de gener al teatre Bartrina de Reus. L'alumne Miquel Camacho es va emportar la beca del Conservatori Internacional Annarelle de Portugal, la beca Cubaballet per a un curs intensiu d'estiu a Cuba i la beca Ateneo Della Danza de Siena, uns premis que permetran al jove ballarí formar-se arreu del món. Camacho també va aconseguir un primer premi en la categoria classes clàssic junior. A més, 13 alumnes de l'Escola també van triunfar en les seves categories.\nEl Dia Internacional de la Dansa (DID) se celebra mundialment cada 29 d'abril. El Comitè Internacional de Dansa de la UNESCO proposà aquesta data per commemorar el naixement de Jean-Georges Noverre (29 d'abril de 1727), considerat el pare del ballet modern. Cada any el DID converteix la dansa en la gran protagonista, reconeixent i recolzant l'esforç constant de totes aquelles persones que es dediquen a aquesta disciplina artística. El DID també és una festa on compartir la passió per la dansa en tota la seva diversitat i una ocasió per a acostar-la a la ciutadania.


Sembla que l'altre dia hi va haver un aquelarre en un camp de futbol. És curiós perquè els aquelarres s'acostumaven a celebrar al bell mig del bosc i no en grans camps de futbol i a la vista de tots. Als aquelarres hi anaven les bruixes a fer de les seves. I dit per una dona. Clar que, quina dona... I va coincidir amb l'aniversari de la mort de Maria Mercè Marçal una gran fèmina que va reivindicar a través dels seus versos el paper de les bruixes com a símbol d'alliberament de les dones en la seva obra poètica Bruixes de dol.\nPerò, qui eren les bruixes? Si ho preguntem als nens petits les bruixes són dones dolentes que surten als contes i que volen amb una escombra. La més coneguda dels xics de fins a 18 anys deu ser la Bruixa Avorrida de les tres bessones. A la meva època, la més dolenta era la de la Blancaneus o la Bella Dorment, mites que el senyor Disney va forjar.\nPerò les bruixes, com altres éssers de llegendes no han existit mai, senzillament va convenir inventar-les. Les anomenades bruixes no han sigut res més que dones sàvies, dones amb una personalitat pròpia, influents, independents. I durant l'edat mitjana i bona part del Renaixement, aquestes dones feien nosa a un cercle poderós d'homes que veien perillar el seu estatus d'influència i autoritat. Les dones havien de quedar reduïdes a la subordinació de l'home. La misogínia en tot el seu esplendor. Dominaven l'art curatiu, el raonament i influenciaven en les decisions de les altres dones i famílies, cosa que feia perdre poder als homes que les envoltaven. La societat misògina en la que s'havia entrat arreu d'Europa va fer inventar qualsevol excusa per fer desaparèixer les dones que podien fer un mínim d'ombra a uns homes dominants i porucs. Porucs de pensar que una dona els podia guanyar en saviesa i pensament. Una dona sàvia no es deixa entabanar i pot fer trontollar tot el poder i l'estatus que l'home ha adquirit. I inventen les bruixes. Unes dones que aconsegueixen el seu poder i saviesa al tenir tractes amb el diable. La cultura de la por. Se'n van torturar, cremar i eliminar moltes de dones que mínimament feien nosa o, senzillament espantaven. No a la població, sinó als homes que volien tenir un mínim poder. Un ginocidi brutal. Però les bruixes han passat a la història i les dones reivindiquen el seu paper. Ara les bruixes només apareixen als contes infantils i en algunes novel·les juvenils de personatges populars o vampirs. Les bruixes de les històries d'ara ja no són les bruixes d'abans. Ja no fan por però sí continuen tenint molt poder.\nPerò segur que les bruixes han desaparegut? A mi em sembla que no... No les anomenarem així però les dones continuen fent por en moltes cultures. Bé sabem que en alguns països es continuen assassinant dones pel simple fet de ser dones sense cap més mirament. A la nostra societat, també. L'ara anomenada Violència de Gènere no deixa de ser una crema de bruixes encoberta. Homes que volen dones submises i sense cap mena de pensament. Homes inquisidors. Assassins. I la dona a la cultura? Les dones sàvies? Les dones amb un pensament crític? Potser no s'atreveixen a dir-ho en públic perquè estaria mal vist però les dones molesten a molts homes, les voldrien veure fora dels cercles de poder perquè tenen por a perdre el seu.\nLes bruixes potser no han existit mai, se les van inventar, però no sé si de l'imaginari humà arribaran a desaparèixer. Mentre l'home cregui tenir la potestat del poder i la dona li sigui un perill, les bruixes volaran amb escombra i barret de punxa per sobre del cap dels més porucs.\nHistòria Personal Societat Tradicions\nLa Meritxell Gene té una canço anomenada "Amb totes dues mans" d'un poema de M. Mercè Marçal.\nDel poemari Bruixes de dol.\nA tu segur que no et serà difícil de trobar-la\n9 de juliol de 2013 a les 21:39\nHo sé i m'agrada molt. El té molt ben musicat.\nEl poema és Vuit de març:\n9 de juliol de 2013 a les 21:50\nLa primera vegada que vaig sentir la cançó, no fa massa dies, ja em va fer la sensació que aquella lletra l'havia llegit en algun lloc. I de seguida vaig caure que era un poema de la Ma Mercè Marçal. I no em vaig equivocar...


Global icon-chevron-right Espanya icon-chevron-right Barcelona icon-chevron-right Alexandre Desplat: "'Star wars' em va portar a escriure la meva primera banda sonora"\n© Brigitte Lacombe Alexandre Desplat\nÒscar per 'El Gran Hotel Budapest', el compositor dirigeix l'OBC en un concert amb les seves bandes sonores a L’Auditori\nPer Josep Lambies Data de publicació: dijous 15 desembre 2016\nAmb la vènia de John Williams i el supersònic Ennio Morricone, que sempre ocuparà la primera posició, podem dir que el francès Alexandre Desplat és, avui dia, el compositor de bandes sonores amb més projecció que hi ha. El tindrem al capdavant de l'OBC, l'Orquestra Simfònica de Barcelona i Nacional de Catalunya, dirigint un concert amb les seves partitures a L’Auditori. Hi parlem.\nUn músic reputat, com tu, té carta blanca quan compon per a cinema?\nEl cinema no és un espai de llibertat. Però amb una mica de sort t’ofereix un marge de maniobra. Jo he tingut la sort de treballar amb alguns mestres veterans, com Roman Polanski, George Clooney i Stephen Frears, que em fan total confiança. Això és un privilegi, en el meu ofici.\nVa ser Wes Anderson qui et va fer guanyar un Òscar per 'El Gran Hotel Budapest'. Com va anar la cosa?\nAmb en Wes, el cas és diferent. Sempre és un joc. Té una manera lúdica de pensar les pel·lícules, però alhora és molt sofisticat i precís. Em va proposar que féssim servir el címbal hongarès, mandolines i balalaiques, instruments de l’Europa de l’est. I a partir d’aquí em va suplicar que li donés les solucions més boges.\nEt veurem davant d’una orquestra simfònica. És el teu entorn natural?\nDepèn. Cada cosa té la seva dimensió, i em sento igual de bé escrivint per a un quartet de corda o fins i tot un solo. Ara he fet una feina conjunta amb Traffic Quintet, uns intèrprets formidables, que em van demanar arranjaments per a cambra d’algunes de les meves partitures, com la d’'El discurs del rei'.\nVa ser de molt jove, d’escoltar la banda sonora de 'Star wars'. Em va portar a escriure la meva primera partitura per a un curt, quan tenia 20 anys. Després vaig anar acceptant tot tipus d’encàrrecs, sobretot en televisió i la publicitat.\nVa ser un camí difícil, fins a Hollywood?\nVa ser un camí difícil fins a dir de mi mateix que era compositor. En aquella època ni tan sols concebia que algun dia pogués ser com Debussy i Ravel. Treballo en un món que requereix ser molt humil, i tenir molta disciplina. Que Hollywood s’interessés pel que jo feia va ser una passeta més.\nPerò sempre has mantingut un peu a Europa, oi?\nSón mètodes diferents. Si faig música per a 'Godzilla', per exemple, sé que haurà de ser estrident, perquè tot hi passa a molts decibels. Aquí, puc mantenir un registre més intimista.


Quantitats – PLANETA DIETA MEDITERRÀNIA\nEl concepte «ració» es defineix com la quantitat d’aliment que es recomana consumir. El número de racions varia en funció de cada grup d’aliments tal i com indica la piràmide. Les mides de les racions no seran sempre les mateixes i dependrà de molts factors, per exemple l’edat.\nLa mida de les racions dels aliments és igual en totes les edats?\nLes mides de les racions no seran iguals per a cada edat, ja que les nostres necessitats també van canviant a mesura que passen els anys. Per ajudar-nos a conèixer la quantitat d’aliments que ens hem de posar al plat, s’ha establert una relació entre les diferents parts de les mans i la mida que han de tenir els aliments que mengem. Al créixer l’infant, també ho farà la seva mà i la quantitats d’aliment a menjar.\nSabies que… La mida del tall de carn per l’infant serà diferent del de l’adult.\nExisteix un valor numèric orientatiu de la mida de les racions per edats?\nPodem aplicar la següent regla: si considerem la ració de l’adult amb valor 1, la mida de la ració per a un nen entre 3 i 8 anys es pot calcular com 0,6 parts de la ració de l’adult; de 7 a 9 anys com 0,8 parts; de 10 a 13 anys seria igual que la ració de l’adult; i els adolescents de 14 a 18 anys els hi correspon 1,3 parts.\nLes taules són una altra eina que ens permet conèixer quines són les mides orientatives de les racions. En les taules següents figuren les quantitats que li correspon cada ració per a cada franja d’edat.\nSabies que… Els infants de menys de dos anys són capaços d’autoregular la seva ingesta en funció de les seves necessitats generalment molt millor que l’adult.\nPerquè s’han d’individualitzar les quantitats?\nA l’hora de parlar de recomanacions de la ingesta s’han de tenir en compte les característiques individuals de cada persona, com ara el sexe, l’edat, el grau de maduració, el ritme de creixement, si es té una malaltia i l’activitat física que realitza, ja que totes elles poden fer variar els requeriments. Per tot això, totes les recomanacions que es proporcionen en les taules i les guies són sempre orientatives.\nSabies que… L’embaràs i la lactància són dos estats fisiològics que requeriran una major demanda d’energia i nutrients.\nQuina ha de ser l’energia diària què hem d’obtenir dels aliments per a cada edat?\nL’energia que el nostre cos necessita per funcionar correctament, ve donada pels nutrients (micro i macronutrients) que formen part dels diferents aliments que composen la nostra l’alimentació. Les diferents característiques de les etapes de creixement, fan que els requeriments siguin també diferents en cada edat.\nEs distingeixen quatre tipus diferents d’aliments: energètics, estructurals, reguladors i mixtos. Els aliments energètics són aquells que aporten l’energia (greixos i hidrats de carboni), els aliments estructurals intervenen en el creixement i la reparació dels teixits danyats (proteïnes), els aliments reguladors ajuden al bon funcionament del cos (vitamines i minerals) i, per últim, hi ha els aliments mixtos que són aquells aliments que realitzen vàries de les funcions dels grups alhora.\nPer tal que la ingesta dels aliments sigui equilibrada, l’Organització Mundial de la Salut (OMS), recomana que el 45-60% del total d’energia diària provingui dels hidrats de carboni, un 20-35% dels greixos, i un 10-15% de les proteïnes.\nSabies que… Uns aliments moltes vegades oblidats són els fruits secs i les llegums, aliments mixtos que enriqueixen nutricionalment els plats aportant nutrients dels tres tipus de funcions.\nJuguem amb les mans abans de dinar!\nLes nostres mans serveixen per tocar, agafar, notar, acariciar,… però també per saber quant hem de menjar.\nNecessiteu un full blanc i les vostres mans. Abans de res, compareu les mans de tota la família. Aquell que la tingui més gran, ha de posar la mà plana al full i amb un retolador resseguir el contorn de la seva mà.\nA continuació, per ordre de mida (de gran a petit), aneu dibuixant les mans al mateix full de manera superposada (una dins de l’altra). Ara ja sabeu qui té la mà més gran i la mà més petita.\nHa arribat el moment de servir el dinar o el sopar. Serviu els plats de cada component i, abans de començar, ordeneu els plats segons la quantitat de menjar que conté cada plat.\nCoincideix el plat més gran amb la persona que té la mà més gran?\nL’ordre dels plats és el mateix que el de les mans?\nSi no coincideix l’ordre, intenteu pensar quin és el motiu.


XAL > Sala de premsa > Xavi Fortes, nou presentador del programa XS Esports\nFotografia Xavi Fortes\nXavi Fortes, nou presentador del programa XS Esports\nEl programa XS Esports de la Xarxa de Televisions Locals comença la temporada amb novetats destacades. El periodista Xavi Fortes serà a partir del 10 de setembre, el presentador d’aquest espai dedicat a les retransmissions esportives de l’XTVL. Fortes és llicenciat en Periodisme per la Universitat Autònoma de Barcelona i treballa des de l'any 2005 a l’XTVL on ha passat pels departaments d'Informatius i Esports desenvolupant diferents tasques. Des de l'any 2010 és editor d'Esports. Anteriorment havia treballat al programa Telemonegal de BTV i a la Televisió de L’Hospitalet.\nXS Esports és el programa de retransmissions del cap de setmana de l’XTVL, amb partits i competicions de totes les disciplines que es juguen a casa nostra, com el futbol-sala o el waterpolo, entre moltes altres. El programa s’emet els dissabtes i els diumenges de 15.00 a 17.00 hores per les següents televisions: Canal Terrassa Vallès, TV L'Hospitalet, m1tv, VOTV (Vallès Oriental Televisió), Canal Blau TV/Maricel TV (Garraf, Alt Penedès i Baix Penedès), Canal Reus TV, El 9 TV (Osona), Gavà Televisió, Conca TV (Igualada), TV Girona, Penedès TV (Garraf, Alt Penedès i Baix Penedès), TAC 12 (Camp de Tarragona), Lleida TV i Canal Nord Figueres.


L'entrada va ser publicada el Kamishibai, Projectes amb nens i etiquetada butai, eina pedagògica, kamishibai, Projecte kamishibai per companyiaterranegra. Guarda l'enllaç permanent.\n2 pensaments sobre “Projecte Kamishibai”\nMargarida Falgàs i Isern. (associació fira del conte de Medinyà) el Març 19, 2014 a les 1:11 pm va dir:\nM’agrada molt el projecte. Felicitats. Conec el recurs i les possibilitats des de la didàctica de la llengua a infantil i primària. He col·laborat amb Carmen Alddana, que va fer un projectes per la comunitat de Navarra.\nConeixeu la fira del conte de Medinyà? enguany es celebra la 5a edició.\nHi hauria una manera de participar-hi? Sé que molts espectacles ja estan tancats, però no els de petit format, que es gesitonen des de les editorials, tot i que es tancarà a final de març.\nEl dia 27 d’abril es fa el concurs de narració oral, que enguany és obert a tothom. Seria una possibilitat de col·laborar-hi.\nPer qualsevol tema, us podeu posar en contacte amb mi: margarida.falgas@gmail. com\ncompanyiaterranegra el Març 20, 2014 a les 9:01 am va dir:\nHola Margarida! Coneixem el treball de la Carmen Aldana, una pionera en la difusió del kamishibai a les escoles. A la Fira del Conte de Medinyà vam ser-hi l’any passat amb una paradeta. Va estar molt bé! Em poso en contacte amb tu a través del e-mail. Gràcies pel comentari.


dilluns 01 de juny de 2020, 04:01:26\nCertificat cadastral ( PIC )\nSol·licitud de certificat cadastral emès pel Punt d'informació cadastral ( PIC )\nL’Ajuntament de Reus en col·laboració amb la Direcció General del Cadastre ha incorporat un servei per a la ciutadania anomenat PIC “Punt d’informació cadastral” a través del qual qualsevol persona pot obtenir certificacions cadastrals de dades protegides sense necessitat de desplaçar-se a la Direcció General.\nConsisteix en la sol·licitud per part de les persones interessades d’un document acreditatiu de les dades físiques, jurídiques o econòmiques que figurin als Cadastres immobiliaris rústics i urbans (referència cadastral, valor cadastral, titularitat i dades físiques).\nServeis que presta el PIC:\n· Certificació electrònica pels titulars cadastrals de dades protegides relatives als béns immobles de la seva titularitat.\n· Certificació negativa de béns immobles o de la circumstància de no figurar com a titular cadastral relativa a la pròpia persona sol·licitant.\nTelemàticament: al web del cadastre: http://www.sedecatastro.gob.es/\nPresencialment: a les oficines de: Servei d’Atenció i Informació al Contribuent (SAIC). c/ Sant Llorenç 25 43201 Reus.\n· Per persones físiques, el titular cadastral (aportant el DNI)\n· Persones jurídiques, un representant del titular cadastral (en cas de persones jurídiques, el sol·licitant ha d’acreditar que n’és el representant legal, aportant còpia de la documentació corresponent)\n· Si és en representació de tercers, una persona autoritzada pel titular cadastral (cal aportar una autorització signada pel titular cadastral juntament amb una fotocòpia del DNI del titular cadastral).\n- Comunitats de propietaris: el president de la comunitat és qui ostenta la representació de la mateixa. El càrrec haurà d’acreditar-se mitjançant presentació de l’acta de la junta de propietaris en la qual ha estat nomenat. L’administrador de la comunitat de propietaris pot sol·licitar el certificat sempre que tingui l’autorització del president de la comunitat.\n- Herències: Els hereus no podran sol.licitar certificat de béns immobles del causant a través del PIC. Hauran d’acudir a la Direcció General de Cadastre Cr. Pere Martell, 38-40 (TARRAGONA).\nResolució de 24 de novembre de 2008, de la Direcció General del Cadastre, per la qual s’aprova el règim de funcionament de la Seu Electrònica del Cadastre i dels Punts d’Informació Cadastral.\nCentre de Gestió Cadastral i Cooperació Tributària\nDepartament de Cadastre municipal


Benigànim ixirà del confinament el pròxim dimarts 22 de setembre - TV Digital Ontinyent\n26 juliol 2021 - 16:16 h\nInici Vall d'Albaida Benigànim Benigànim ixirà del confinament el pròxim dimarts 22 de setembre\nLa Conselleria de Sanitat Universal i Salut Pública ha alçat les mesures excepcionals de lluita contra la pandèmia adoptades el passat 1 de setembre per al municipi de Benigànim. Aquest alçament serà efectiu dimarts que ve, 22 de setembre, a partir de les 00.00 hores i es produeix gràcies a la bona evolució de les dades epidemiològiques.\nAquestes mesures temporals contemplaven el confinament perimetral de la població que permetia, no obstant això, la circulació de persones residents dins del municipi; establien fins a un màxim de 10 persones en reunions de caràcter social o familiar i els actes de culte havien de realitzar-se amb aforament màxim de fins a un terç de la capacitat d’aquests llocs, sempre respectant les normes de seguretat d’ús de la màscara i distanciament social.\nArticle anteriorOntinyent arriba als 216 positius per la Covid-19\nArticle següentBusquen un home perdut a Ontinyent


La Plataforma LGTBIcat exigeix que no s'estigmatitzi al col·lectiu LGTBI | Gais Positius\nby Gais Positius | 23 maig, 2022 | Notícies |\nLa Plataforma d’Entitats LGTBI de Catalunya (Plataforma LGTBIcat) exigeix que es deixi de vincular la verola del mico (Monkeypox) amb el col·lectiu d’homes gais, bisexuals i altres homes que tenen sexe amb homes i no s’estigmatitzi persones, espais ni determinades pràctiques.\nNo existeixen virus específics de gais, ser una persona LGTBI no és un factor de risc per contraure’l, sinó que és una malaltia que afecta a tota la població. Com va afirmar l’Organització Mundial de la Salut (OMS) en una declaració sobre la verola del mico publicada aquest passat dijous, 19 de maig: ‘Estigmatitzar grups de persones a causa d’una malaltia mai no és acceptable. Pot ser un obstacle per acabar amb un brot, ja que pot fer que les persones no busquin atenció mèdica, i portar a una propagació que no sigui detectada’.\nONUSIDA ha expressat també la seva preocupació, aquest diumenge 22 de maig, perquè ‘Alguns informes i comentaris públics sobre Monkeypox hagin utilitzat llenguatge i imatges, especialment retrats de persones LGBTI i africanes, que reforcen els estereotips homòfobs i racistes i exacerben l’estigma’.\nAixí doncs, difondre aquest tipus d’informacions són incertes i poden ser molt perilloses, ja que la verola del mico pot afectar a tothom igual, dones i homes i de diferents orientacions sexuals, estigmatitza un col·lectiu i pot deixar a la resta vulnerable i descuidar la prevenció i aquesta malaltia afecta tota la població tal com afirmen tots els experts.\nAmb compliment de la Llei 11/2014 i en el seu article 15 i en els seus apartats c i f, caldrà que el CAC (Consell de l’Audiovisual de Catalunya) faci seguiment de totes les informacions contràries al seu redactat. Atès que no podrem admetre cap informació contrària als drets i respecte vers les persones LGTBI.\nCal donar informacions basades en l’evidència científica i fugir de tractaments LGTBIfòbics, tant a les xarxes com als mitjans de comunicació i utilitzar llenguatge anti estigma. Com informa ‘Canal Salut’: La verola del mico és una zoonosi (malaltia que es transmet d’animals a éssers humans) poc freqüent. És causada per un virus del gènere Orthopoxvirus, de la família Poxviridae, anomenat MPXV (per les sigles en anglès de Monkeypox virus). Produeix símptomes similars a la verola, erradicada l’any 1980, però menys greus, com ara febre, maldecap, dolors musculars i erupció a la pell. La majoria de les persones afectades es recuperen en un període d’entre 2 i 4 setmanes. Els casos més greus se solen produir en infants, amb una letalitat inferior al 10%. El virus no es propaga fàcilment entre les persones i el risc per a la població és baix.\nPer tant, la transmissió es dona en el context d’un vincle estret amb la persona infectada, no necessàriament per via sexual i, no és exclusiva de la població LGTBI+ i per això demanem responsabilitat a mitjans de comunicació, autoritats sanitàries i agents socials i polítics a l’hora de tractar i donar informació al respecte.\nJoaquim Roqueta, vocal de Salut de la Plataforma LGTBIcat insisteix que ‘Cal evitar estigmatitzar les persones afectades, sigui quin sigui el seu gènere o la seva orientació sexual així com espais d’oci, com la clausura d’una sauna gai a Madrid, i no estigmatitzar pràctiques com el chemsex o les persones que el practiquen, ja que s’ha relacionat de forma insistent en determinats mitjans amb la verola del mico i de pràctiques sexuals d’alt risc’.\nFinalment, des de la Plataforma LGTBIcat i des de totes les seves entitats membre, ens posem a disposició de les autoritats sanitàries per treballar conjuntament a donar missatges preventius tant al col·lectiu LGTBI+ com a tota la població en general per donar resposta conjunta a aquesta alerta sanitària.


La UEA inicia un cicle de conferències sobre estratègia empresarial - Notícies UEA - Actualitat - Unió Empresarial de l´Anoia\nInici Actualitat Notícies UEA La UEA inicia un cicle de conferències sobre estratègia empresarial\nÉs essencial que tota organització empresarial, sigui gran o petita, disposi d'una estratègia clara a curt i a llarg termini, és a dir, disposi d'un full de ruta a seguir, adaptat a la realitat, a les necessitats, i a l'entorn de la companyia. A l'hora d'elaborar i implementar aquesta guia de treball, és important també conèixer les noves tendències de futur del món empresarial en àmbits com el màrqueting, les vendes, la gestió de les finances, dels recursos humans, els processos d'internacionalització, etc.\nEn aquest sentit, la Unió Empresarial de l'Anoia, en la seva missió d'ajudar a les empreses de la comarca a millorar la seva competitivitat, organitza un cicle de conferències sobre Estratègia Empresarial. Les sessions es celebraran, en principi, cada dos mesos, seran en format esmorzar, i es tractaran temàtiques com lideratge, vendes, branding, transformació digital, entre altres. A més, les sessions volen ser un espai per debatre i compartir experiències i coneixements entre els directius de la comarca.\nLa primera sessió: La importància dels valors en el lideratge\nEl cicle de conferències s'inaugurarà dimarts 6 de febrer, amb una xerrada sobre la importància dels valors en el lideratge. La ponència anirà a càrrec de Carme Gil, llicenciada en Psicologia Organitzacional per la Universitat de Barcelona, diplomada en Direcció de Persones, Màster Executiu en Direcció de Recursos Humans i Màster en Lideratge i Coaching Organitzacional per EADA. Dirigeix el Servei de Coaching d'EADA i el Programa de Desenvolupament de Lideratge que organitza la UEA.\nLa primera sessió del cicle de conferències sobre Estratègia Empresarial tindrà lloc el 6 de febrer, de 9 a 11.30h, a la seu de la Unió Empresarial de l'Anoia (carretera de Manresa, 131, baixos), a Igualada. La xerrada és oberta a tothom gratuïta pels associats de l'entitat (50€ pels no socis), i per assistir-hi cal inscripció prèvia al 93 805 22 92 o al mail uea@uea.cat


No cal tenir un PhD en Computer Science ni anys d'experiència programant per treballar en el camp d'AI. Per demostrar-t'ho, tens 3 cursos de 4 hores aquest hivern a Barcelona. 100% dels beneficis destinats a La Marató de TV3!\nEvento: Reptes per La Marató\nA favor de Fundació La Marató de TV3\nPer inscriure-t'hi completa el següent formulari: https://forms.gle/gZfy3JoVG3U3dJ1c9\nTens temps fins el 23 de desembre. [ÚLTIMES PLACES DISPONIBLES]\nPer preguntes, dubtes o inscripcions d'última hora, envia un correu a gloriamaciamunoz@gmail.com\nMarc Assens hace 1 mes\nMarc Assens - Curs 2\nM'apunto a divendres tarda! Dissabte d'entrada no puc :-(\nPau hace 1 mes\nJose Luis hace 1 mes\nAqui va mi grano de arena, gracias a Glòria Macià x la organizacion!!\nJúlia hace 1 mes\nEm sembla una fàntastica iniciativa\nMiquel Bargalló Bernat Curs 2 i 3\nRoger hace 1 mes\nIngrid hace 1 mes\nPol hace 1 mes\nDonació pels 3 cursos d'AI\nRoger Pedros Villorbina\nNúria Puig i Ariza\nCursos 1, 2 i 3\nMateo hace 1 mes\nCURSO 1 - 2\nEva hace 1 mes\nCarla Busquets hace 1 mes\nJosé María hace 1 mes\nDídac hace 1 mes\nRecaudado 3.150 € de 3.000 €


Salvem la Colònia de Sant Pere\nLa platja de la Colònia de Sant Pere amb banyistes en remull. I. BUJ\nPalmaLa Colònia de Sant Pere, conten documents i cròniques, es va establir l’any 1880, precisament com a això: una colònia agrícola creada amb el propòsit de treure rendiment d’aquelles terres. S’hi van establir fins a 108 famílies, que es van fer càrrec de l’explotació de 3.600 quarterades, propietat d’uns senyors latifundistes d’Alaró anomenats Homar, Mateu i Andreu Homar, que es varen fer seves les terres de Farrutx, Betlem, s’Alqueria Vella, es Barracar i es Caló, i a continuació les varen establir. Aquelles famílies de pagesos que s’establien en colònies (n’han perviscut la de Sant Pere i la de Sant Jordi, però entre la segona meitat del segle XIX i començament del XX se’n van crear moltes més, a Mallorca), desplaçant-se per dins l’illa amb carros i bísties, són evidentment el nostre equivalent dels colons de la conquesta de l’Oest, només que desproveïts d’èpica (afortunadament, perquè l’èpica només vol dir que es van exterminar els indis, i que cal inventar relats que justifiquin l’endemesa). En el cas de la Colònia de Sant Pere, no es pot dir que les terres a explotar fossin gaire atractives; si més no, de la manera que ho explica el pare Rafel Ginard als seus Croquis artanencs, on ofereix aquesta severa descripció de l’indret: “Més envant, com un rebroll o murgó del poble d’Artà que ha sorgit a través de les muntanyes, hi ha sa colònia de Sant Pere, llocarró de cases diminutes, casetes de fira o de betlem, pobre i miserable, de terra magra i curta, on únicament hi prosperen els tamarells i un poc la vinya, sense gaire més patrimoni que vent salabrós, aigua de mar i sol implacable. El terrer és de call vermell, com si fos pastat amb sang i l’incendi solar que encara el crema i torra més de cada dia. Les figueres tenen les branques revellides i l’aspecte esquàlid de persones que han passada molta fam i tan mal a pler s’hi troben dins aquella tràgica marina que estan inclinades en actitud de fugir, com si diguéssim amb peu alt. No obstant, hi veureu una gota d’alegria enmig de la tristor aclaparadora: tapereres d’extraordinària magnitud que abriguen un redol com una era i qualque orla de canyes verdes que en passar-hi el vent sonen com una flauta”.\nLa Colònia de Sant Pere s'està gentrificant amb poetes, periodistes, músics, artistes, pensadors i tota casta de gents de mal viure\nEl pare Ginard era de Sant Joan, però se’l pot considerar artanenc d’adopció, i la Colònia de Sant Pere, com és sabut, pertany a Artà: d’aquí l’interès d’aquest clergue i home de lletres per descriure-la dins la seva obra dedicada a la noble vila del Llevant.\nAra bé, les obres més destacada del pare Ginard, aquelles per les quals el recordam, no són segurament els Croquis artanencs, sinó l’enorme Cançoner popular de Mallorca (un recull de més de quinze mil cançons i gloses tradicionals mallorquines) i, ara, el Calendari Folklòric, una obra de referència sobre costums, tradicions, meteorologia, tasques agràries i santoral, lligats a les diverses estacions de l’any. El Calendari Folklòric havia restat inèdit fins ara, quan les plaguetes originals en què estava escrit han estat digitalitzades per Catalina Martorell i Dídac Martorell, i el seu contingut ha vist la llum pública, amb edició dels experts Miquel Sbert i Andreu Ramis, i amb il·lustracions de Toni Galmés. Ja n’han sortit dos volums, corresponents a la tardor i a l’estiu, i la publicació ha anat a càrrec de Saïm Edicions i de la Fundació Mallorca Literària, i per aquí començam a arribar a la denúncia que volíem fer en aquest article.\nEstiuejants de la Colònica\nLa directora de la Fundació Mallorca Literària és Carme Castells, que passa els estius a la Colònia de Sant Pere (i algunes festes de guardar a l’hivern, ens consta). Però no només ella. Miquel Pastor, cap de Biblioteques de la UIB, hi té casa, com també n’hi té el musicòleg Francesc Vicens. A una casa que va comprar a la família de Francesc Vicens hi viu Silvia Shaw (i, fins que va morir, el seu marit John), deixebles britànics del savi margalider Joan Mascaró Fornés. El pintor Miquel Barceló té un estudi al puig Farrutx, i també es passeja amb fruïció entre el torrent de na Borges i la punta de Farrutx. La periodista i artífex –juntament amb Adrià Martí i Jorra Santiago– del programa Téntol a IB3, estiueja a la Colònia de Sant Pere, i també el director de l’Institut d’Estudis Baleàrics, Mateu Malondra. L’antic cap de Promoció del mateix Institut, Antoni Planas, i la periodista Sandra Martínez, estan a Betlem. Darrerament s’hi ha incorporat, a tota aquesta plèiade, un estol de poetes i personatges de la ploma com Miquel Bezares, Anna Gual, Jaume C. Pons Alorda o Emili Manzano, procedents de llocs feréstecs com Caimari, Vilafranca del Penedès, Barcelona o –fins i tot– Mancor o Llucmajor.\nSegur que encara ens deixam gent, però amb la relació que acabam de donar n’hi hauria d’haver més que a bastament perquè reaccionàssim els ciutadans de Mallorca i, molt especialment, les nostres autoritats, que com sempre fan els ulls grossos i miren cap a una altra banda. La Colònia de Sant Pere s’està gentrificant amb poetes, periodistes, músics, artistes, pensadors i tota casta de gents de mal viure, i això passa mentre ens distreuen amb històries turismòfobes i estantisses sobre Magaluf, Punta Balena, l’Arenal o, ara, el caló del Moro, que no són més que el nostre aliment. En aquesta terra ingrata honrats empresaris, benefactors del poble, com Tolo Cursach, acaben a la presó, mentre qualsevol lletraferit desaprensiu es posa en remull amb tota tranquil·litat a na Clara, o a Caloscamps (que va inspirar a un altre poeta, el gran Bartomeu Fiol, el seu llibre Calaloscans) i després puja sense cap problema cap a la seva caseta d’estiueig, on està confortablement instal·lat. Hi ha una emergència poètica a la Colònia de Sant Pere, i si els nostres governants no hi fan res, que no ho faran, que no sigui perquè nosaltres no ho hem dit. Si el pare Ginard aixecàs el cap, quin escàndol.\nhabitats naturals colònia de Sant Pere


Francina Alsina: “¿Saps quan apareix una persona sàvia a la vida? El Quim ho era"\nFrancina Alsina, presidenta de la Taula del Tercer Sector\n3 min. 25/07/2018 00:00\n651x366 El Quim Marcet, a l'esquerra, i Francina Alsina, a la dreta El Quim Marcet, a l'esquerra, i Francina Alsina, a la dreta\nFrancina Alsina, presidenta de la Taula d’Entitats del Tercer Sector Social, té facilitat per fer amics. N’ha après amb el temps, potser perquè ha viscut moltes vides en una de sola. El seu primer ofici va ser el de carnissera. “No volia estudiar, i a casa em van deixar clar que no mantindrien ganduls. Així que vaig estar dotze anys de la meva vida treballant a la Boqueria, fins que em vaig casar”. Al mercat es relacionava amb molta gent, i entre el públic, “que era tan divers com el barri”, hi va fer molts coneguts i saludats. Amics, encara no.\nPerò una amistat ben especial s’apropava a la seva vida, tot i que ella encara no ho sabia. Els diumenges agafava un tren ben d’hora al matí i se n’anava d’excursió amb el Centre Excursionista de Catalunya. “Vaig fer una mica de colla, però d’amics íntims tampoc”. No, l’amistat que li canviaria la vida no la va conèixer entre muntanyes. Ni tampoc als passadissos dels jutjats, on va començar a treballar quan va deixar la Boqueria i es va fer pèrita cal·lígrafa i pèrita grafòloga.\nL’amic que faria de la Francina la persona que és ara el va conèixer en un partit de futbol dels seus fills, quan ella ja tenia 40 anys. Era l’àrbitre. Es deia Quim Marcet: l’any 1989 va allargar-li a la Francina un fullet en què es parlava d’una associació, Arrels. El Quim n’era voluntari, i la Francina va decidir acompanyar-lo un dia a veure què era. Havia de ser una visita, només. “Vam estar anant plegats a Arrels cada dissabte a la tarda durant gairebé 25 anys”. Un quart de segle. La Francina el passava a recollir i caminaven junts fins a la seu d’Arrels. Pel camí, aprofitaven per posar-se al dia. “Bé, jo no callava, i ell sabia escoltar”. Quan el Quim va fer 80 anys, per problemes de salut va deixar de col·laborar amb Arrels, i finalment va morir l’agost del 2016. La Francina va poder acomiadar-se’n. “Si el Quim no hagués entrat en la meva vida no seria on soc ara ni com soc”, afirma rotunda. “¿Saps quan apareix una persona sàvia a la vida? El Quim ho era. Era d’aquelles persones que mai et donen lliçons, el que t’ensenyen ho fan senzillament amb la seva manera de fer”.\nQuan la Francina va ser escollida presidenta de la Taula del Tercer Sector, l’octubre del 2017, una de les primeres persones en qui va pensar va ser en el seu amic Quim. “Ostres, quina jugada m’has fet, Quim. Segur que des d’allà dalt hi has tingut alguna cosa a veure”, diu que va pensar en aquell moment. I, probablement, tenia raó.


Puig convoca per al 28 d'abril les eleccions autonòmiques - Diari La Veu\nEscriba el número 374552\nPuig avança les eleccions al 28 d'abril per a poder "visibilitzar els problemes valencians"\nEls consellers de Compromís han fet constar en el ple del Consell la seua oposició a l'avançament electoral\n4 març 2019 18:23h\nEl president de la Generalitat, Ximo Puig, reunit amb el seu govern minuts abans de convocar les eleccions per al 28 d'abril. / DANIEL GARCÍA-SALA\nVALÈNCIA. El president de la Generalitat, Ximo Puig, acaba d'anunciar que les eleccions autonòmiques se celebraran finalment el 28 d'abril. El cap del Consell ha oficialitzat en una compareixença al Palau de la Generalitat l'avançament electoral amb què es venia especulant en les últimes hores. Els valencians tindran així una doble cita amb les urnes, ja que amb l'avançament els comicis valencians coincidiran amb les eleccions generals, que també van ser avançades pel president espanyol, Pedro Sánchez, per al 28 d'abril.\nEls consellers de Compromís han volgut deixar constància del seu rebuig a la decisió del president i han mostrat en el ple del Consell la seua oposició a l'avançament electoral.\nMalgrat que feia dies que la decisió d'avançar les eleccions havia guanyat pes, no ha sigut fins a aquest dilluns quan Puig ha oficialitzat la decisió. I ho ha fet després de reunir el seu govern per a comunicar-li la decisió. Hores abans ha estat reunit amb la vicepresidenta Mónica Oltra, amb qui s'havia compromés a traslladar-li abans que a ningú la decisió final.\nSerà la primera vegada que les eleccions a les Corts Valencianes se celebraran un dia diferent a les autonòmiques. Puig ha fet ús, per primera vegada, de la prerrogativa recollida en l'Estatut –inclosa en la reforma del 2006– que permet al president de la Generalitat dissoldre les Corts i convocar eleccions.\nPuig ha fet balanç de la legislatura que ha qualificat d'una etapa "d'èxit" i s'ha mostrat favorable a reeditar el Botànic. Tot i que era favorable al fet que ambdues votacions no coincidiren en el mateix dia, tal com ha afirmat aquest dilluns, el cap del Consell considera que aquest avançament es presenta com una "oportunitat" per a "singularitzar" el "problema valencià" i que el País Valencià "exercisca com a una nacionalitat històrica". "Som una autonomia plena, que ha reivindicat la seua identitat. Volíem ser una nacionalitat històrica i ho som", ha defensat Puig.\nEls valencians hauran de votar el 28 d'abril a les eleccions generals i autonòmiques, però seran els partits "els qui duguen al debat" les qüestions valencianes, ha explicat el president. En aquest sentit, Puig ha plantejat exportar "els valors propis" dels valencians "cap a la resta d'Espanya". La coincidència electoral és una ocasió "per a inspirar la política espanyola" i, de fet, el cap del Consell ha recordat que el cap de l'executiu espanyol, Pedro Sánchez, ha posat com a exemple on emmirallar-se "Portugal i la Comunitat Valenciana".\nLa decisió –que com ha recordat Puig és competència únicament del president de la Generalitat– "és important per a l'autogovern valencià". Això no obstant, el cap del Consell ha reconegut que "primarà el debat espanyol", però, "hi haurà una mirada valenciana". Puig ha valorat que si les eleccions autonòmiques s'hagueren fet al mateix temps que en altres territoris, "hauria sigut pitjor". Puig també ha alertat que hi ha partits que "estan radicalitzant" el discurs polític, motiu que, d'alguna manera, també l'ha fet declinar-se cap a l'opció d'avançar els comicis autonòmics. Ara bé, "seran els partits els qui han de dur al debat la singularitat valenciana" de manera que el 28 d'abril, els valencians "votarem si mirem cap avant o cap enrere. D'un passat del qual hem fugit".\nEl president ha acabat defensant que la decisió l'ha presa atenent els "interessos dels valencians i ha encoratjat a participar en les votacions del 28 d'abril, ja que "amb més participació es prenen decisions més sòlides".\nEscriba el número 445311


Exemples corporatius | 9 exemples principals de les empreses més habituals\n9 exemples principals de les empreses més habituals\nExemple corporatiu inclou General Motors Corporation o GMC una icona de l’artesania nord-americana, Apple Corporation com una de les famoses empreses tecnològiques, Amazon Corporation fundada per Jeff Bezos és l’empresa líder en comerç electrònic i innovació del món, Domino’s Pizza és una empresa mundial de la cadena alimentària que ofereix aliments de qualitat a tot el món.\nExemple 1: Amazon\nAmazon es va fundar el 1994 i és líder mundial en comerç electrònic. Ha eliminat els grans negocis de les botigues de morter i brossa proporcionant les instal·lacions per demanar productes a casa. Amazon.com proporciona milions de productes al seu lloc web que els consumidors poden demanar i lliurar a casa seva. La companyia s'ha convertit en el minorista més gran i un dels valors preferits a les borses.\nExemple 2: J.P. Morgan Chase\nJ.P. Morgan Chase & Co. és una de les institucions financeres més antigues dels Estats Units d’Amèrica que va començar el 1799. És una de les institucions financeres més grans amb ingressos anuals de més de 105.000 milions de dòlars. L’empresa presumeix de maximitzar el valor dels accionistes i d’obtenir una ràtio de retorn d’actius màxim de l’1,01% en el sector financer. L’empresa atén les necessitats dels clients tant de banca minorista com de banca corporativa, taulells de negociació, gestió d’inversions, subscripció, gestió de riscos, etc.\nExemple 3: Microsoft\nMicrosoft va ser creat per Bill Gates el 1975 i va construir un programari per a Windows. La companyia va continuar construint la Sra. Office: la Sra. Word, la Sra. Excel, Powerpoint, Outlook i molts altres programes que els professionals i gairebé totes les empreses utilitzen diàriament. Actualment, la companyia està liderada per Satya Nadela i va obtenir uns ingressos de 110.000 milions de dòlars el 2018 amb un creixement del 14,28%. El fundador de les empreses Bill Gates i la seva esposa Melinda Gates participen en moltes causes socials a tot el món a través de la seva fundació anomenada Fundació Bill i Melinda Gates. Treballen per elevar la gent de la pobresa, la fam i els problemes de salut.\nExemple # 4: Google\nGoogle és una empresa multinacional de tecnologia coneguda principalment pel seu motor de cerca. L'empresa és la corporació més gran en serveis d'Internet amb una xarxa de les seves aplicacions com el motor de cerca, Gmail, google maps, youtube, etc. Disposa de productes variats, inclosos serveis publicitaris, computació en núvol, programari, etc. La companyia va ser fundada per Sergey Brin i Larry Page el 1998.\nExemple # 5: Apple\nApple va ser fundada l'abril de 1976 per Steve Jobs i s'ha convertit en un gegant de la tecnologia. Els seus productes Mac, iPhone, Ipad i altres dispositius intel·ligents són utilitzats per milions de persones tant que els aficionats a la tecnologia esperen els llançaments de nous productes. El 2018, Apple va registrar els ingressos més alts de 265.000 milions de dòlars. Amb una forta presència de més de 500 botigues a tot el món, la companyia augmenta any rere any les vendes i els ingressos.\nExemple núm. 6 - 3M\nL’empresa coneguda pels seus nombrosos productes i patents es troba a Minnesota. Té ingressos mundials de 23.000 milions de dòlars i fabrica productes com ara materials reflectants, circuits en impressores i telèfons mòbils, subministraments dentals, productes relacionats amb la medicina, productes de seguretat i materials industrials com cintes, adhesius, etc. Va començar el 1902 i l'organització es va construir a través de la innovació i productes basats en les necessitats per als consumidors.\nExemple # 7: Domino’s Pizza\nLa cadena de pizza més gran té més de 8300 botigues a tot el món, incloses les botigues propietat de l'empresa i franquícies. La companyia es va fundar el 1960 a Michigan. La companyia té uns ingressos de més de 2,47 milions de dòlars.\nExemple # 8: Exxon Mobil\nExxon Mobil és la companyia petroliera més gran del món i una de les empreses cotitzades en borsa. La companyia participa en l’exploració, producció, subministrament i transport de petroli i gas. Les refineries de petroli de la companyia poden produir 6 milions de barrils diaris per transportar-se a uns 100 països i operar amb diferents marques com Exxon, Esso, Mobil.\nExemple # 9: General Motors Corporation\nGeneral Motors Corporation també anomenada General Motors o GM s’especialitza en automòbils. Tenen moltes marques com Chevrolet, Buick, GMC, Cadilac, Holden, Isuzu, Opel, entre d’altres. La companyia es va fundar el 1908 a Detroit. La companyia està classificada entre les deu empreses més importants de la fortuna 500 i fabrica vehicles a 37 països amb vendes de més de 10 milions de vehicles.\nL'article parla de grans empreses en diversos camps. Aquestes corporacions proporcionen a la gent productes i serveis per al seu ús diari. Hi ha moltes petites empreses que treballen en diversos camps per construir productes per als ciutadans.


La Cotorra de la Vall: d’agost 2016\nEl Congres rebutja Rajoy com a president: El discurs de Joan Baldovi\nEl candidat del PP, Mariano Rajoy, no ha aconseguit els 176 vots que calia per ser nomenat president. La votació ha donat un resultat de 170 vots a favor per 180 en contra.\nCompromís ha votat no, i el seu portaveu, Joan Baldoví, en el discurs ha citat Francesc Eiximenis “Que furtar a la comunitat sia pijor cosa que furtar a alcun en singular”,per a parlar de la corrupció del PP.\nTambé ha fet un repàs de les reivindicacions de la coalició, entre les quals està l'infrafinançament i com Rajoy havia promés fa 4 anys que si governava, el País Valencià rebria el finançament que li pertoca, cosa incomplida, A més, ha repassat reivindicacions com el Corredor Mediterrani i la llista de promeses incomplides per part dels populars.\nBaldoví ha recordat l'oferta feta per Isabel Bonig, presidenta del PP valencià, a Compromís de que hi hauria un millor finançament al al País Valencià si s'abstenien en la votació per a la investidura de Rajoy, cosa que el portaveu de la coalició ha qualificat d'“absolutament intolerable” i de “xantatge”. A més, ha aprofitat per a remarcar que, amb aquest oferiment, el PP està reconeixent que el País Valencià està infrafinançat i que el govern popular de Rajoy no ha fet res en aquestos quatre anys per a arreglar-ho.\nEl portaveu de la coalició valenciana ha insistit respecte a una alternativa progressista que “hi ha números justos, complicats, però ixen. Hem de fer un esforç. Fa falta voluntat, generositat, intel·ligència i altura de mires. I tots els que hui votarem no tenim una obligació moral amb els nostres votants i amb els nostres ciutadans; construir una alternativa de canvi”.\nPublicat per La Cotorra de la Vall a 21:36 Cap comentari:\nVorem en el pròxim plenari una proposta de declarar “persona non grata” a l’exministra Ana Pastor, del PP?\nÉs una possibilitat des del moment que el senador de Compromís, Carles Mulet, ha suggerit als pobles que se senten maltractats i enganyats pel Ministeri de Foment i per la seua anterior titular, l’exministra Ana Pastor, que consideren declarar-la “persona non grata”.\nI a Tavernes podem sentir-nos maltractats en ser un dels pobles afectats per la falta de sensibilitat als problemes valencians que sempre ha tingut l’exministra, i ara presidenta del Cogrés de Diputats.\nEn el cas particular de Tavernes: falta d’actuació en la carretera nacional que travessa el nostre terme, falta d’una solució al punt negre del Massalari que ja ha causat molts accidents i víctimes, sense deixar de banda la falta de solucions als problemes de l’estació de Tavernes i que obliguen els usuaris a travessar les vies, el retard en la duplicació de la línia Cullera-Gandia i últimament, la negativa a impulsar el projecte de Tren de la Costa que uniria València-Alacant, i del qual els vallers i valleres també ens beneficiaríem.\nL’exministra s’ha caracteritzat, com recorda el senador de Compromís, per incomplir totes les previsions i promeses en la xarxa del ferrocarril al País Valencià, per col·lapsar durant mesos la línia C-6 (València-Castelló) amb unes obres mal coordinades i executades i per eliminar les inversions al Corredor Mediterrani amb la qual cosa els trens que arribaran fins Castelló no seran d’Alta Velocitat (AVE).\nCarles Mulet ha indicat que l’exministra de Foment i actual presidenta del Congrés també “ha empitjorat la qualitat i puntualitat del servei i damunt s’ha atrevit a titllar d’inviable el Tren de la Costa, quan aportaria nombrosos beneficis econòmics i socials a les comarques alacantines i a la Safor” però com recorda el senador “ mentre ha invertit en un costós AVE segurament insostenible econòmicament cap a d’altres zones de la Meseta”.\nCompromís considera que Ana Pastor ha estat a les ordres del PP per maltractar el nostre territori, que és dinàmic, exportador i generador de bona part del PIB, i que suposa el 10% de la població de l’Estat però que està discriminat en inversió pública.\nPublicat per La Cotorra de la Vall a 9:13 1 comentari:\nTrampes i mentires de Mariano Rajoy davant el debat i votació avui de la investidura\nMariano Rajoy: "La corrupció es persegueix avui més que mai i els càstigs són els més elevats que s'han conegut. A Espanya, avui, no queda cap escletxa per a la impunitat".\nLa corrupció es persegueix avui més que mai i per açò Rita Barberá està protegida en el Senat per Mariano Rajoy, que la va aforar perquè no anara imputada pel blanqueig de diners per a finançar il·legalment la seua campanya, un delicte del que també acusen a tot el seu equip municipal.\nPer açò també Mariano Rajoy va defensar fa menys d'un any al seu diputat Pedro Gómez de la Serna quan la justícia va començar a investigar les comissions que cobrava mentre estava en el Congrés: "És absolutament normal”.\nLa corrupció es persegueix més que mai i per açò Carlos Fabra era para Rajoy “un ciutadà i un polític exemplar”. La corrupció es persegueix més que mai i per açò el Ministeri de l'Interior va deixar eixir a Jaume Matas de la presó en contra del criteri de la presó.\nLa corrupció es persegueix més que mai i per açò es persegueix a martellades, com els que va dedicar el seu partit al disc dur de l’ordinador del seu tresorer Bárcenas al que, fins que no es va anar de la llengua, li va pagar el sou i va protegir.\nLa corrupció es persegueix més que mai, però per al PP i Ciutadans la prevaricació urbanística ja no és corrupció, ni tampoc ha de dimitir el president de la Diputació d'Orense, Manuel Baltar, imputat per suborn després d'haver oferit un lloc de treball a canvi de sexe.\nMariano Rajoy: "Hem engegat mecanismes per a recuperar fins a l'últim euro robat pels corruptes".\nTambé van engegar un mecanisme perquè tots els corruptes del país pogueren blanquejar el robat a un preu de ganga: l'amnistia fiscal.\nMariano Rajoy: “Proposem un Pacte Nacional per la R+D+i, per a aconseguir en 2020 l'objectiu d'inversió pública del 2% del PIB en el conjunt de totes les activitats d'aquest sector.”\nLa proposta la fa el mateix president del Govern que va retallar la inversió en ciència un 25% i la va deixar en el 0,6%.\nMariano Rajoy: “La meua voluntat com a president del Govern serà obrir un diàleg amb totes les forces polítiques per a aconseguir un Pacte Nacional per l'Educació.”\nUna oferta del president que va aprovar en solitari la LOMCE amb l'absoluta oposició de tots els altres partits i tots els representants de la comunitat educativa.\nMariano Rajoy: “Propose també un major control i obligacions de transparència en els partits polítics”.\nHo proposa el president d'un partit tan transparent que va pagar amb diner negre la reforma de la seua seu, inclosa la sala des de la qual Mariano Rajoy va negar a la premsa des d'un televisor plasma que hi haguera una caixa B en el PP.\nMariano Rajoy: “Un no pot gastar el que no té, no ha de malgastar els recursos dels quals disposa ”.\nI per açò el seu Govern es va trobar un deute públic del 68% i l'ha deixat per sobre del 100%. I per açò el seu Govern, malgrat aquest deute, va aprovar una rebaixa d'impostos en ple any electoral.\nMariano Rajoy: “Els espanyols han demanat amb claredat que governe el Partit Popular. No em referisc solament als que, amb els seus vots, han accentuat el pes del nostre partit en la vida espanyola. Incloc també a la resta dels votants que, quan se'ls pregunta en les enquestes, responen majoritàriament que ha de governar el Partit Popular".\nEls espanyols han donat 137 escons al PP que són insuficients per a aconseguir la investidura i li obliguen a pactar fins a aconseguir la majoria, cosa que Rajoy va renunciar si més no a intentar en l'anterior legislatura i encara no ha aconseguit en aquesta. I les enquestes també diuen que, abans que unes noves eleccions, l'àmplia majoria dels espanyols prefereix que Mariano Rajoy renuncie i que el PP present un altre candidat. Si pot ser, algú menys mentider, menys trampós i amb una mica més de credibilitat.\nResumit i traduït del diario.es\nINFORME: La violència de gènere: la denegació d’ordres de protecció. A Sueca, en cinc anys, se n'han denegat el 83%\nUna denúncia sobre violència de gènere no té el mateix recorregut judicial en els jutjats espanyols, segon informa el diario.es, que com a exemple indica que el partit judicial –unitat territorial per a l'administració de justícia– de Barcelona ha denegat entorn del 80% de les ordres de protecció sol·licitades en els últims cinc anys, mentre el de Cartagena només ho ha fet en el 4%.\nLes dades del Consell General del Poder Judicial (CGPJ) entre 2010 i 2015 confirma eixa diferència entre uns partits judicials i uns altres a l'hora d'atorgar les ordres de protecció i dibuixa un escenari molt desigual en els partits judicials: en 70 partits es deneguen més de la meitat. També confirma que la ràtio d'ordres concedides ha disminuït des del 2010, quan es van concedir el 67,4% de les sol·licitades, mentre en el 2015 ha sigut el 60,2%.\nLa web del diario.es, sobre la base de les dades del Consell General del Poder Judicial (CGPJ), informa que en el partit judicial de Sueca, al que pertany Tavernes, s'han denegat 633 de les sol·licituds presentades en els últims cinc anys d'un total de 756 procediments incoats, o siga el 83’7% denegades.\nLa diferència a l'hora de concedir mesures penals i civils per a protegir a les víctimes de violència de gènere, segons Ángeles Carmona, presidenta de l'Observatori per a la Violència de Gènere i Domèstica del CGPJ, naixeria dels propis jutges: “Està en mà dels jutges i jutgesses acceptar o no aqueixes mesures" i ha afegit que "a voltes encara que no es donen ordres, es dicten mesures penals de protecció".\nL’exdelegat del Govern per a la Violència de Gènere, Miguel Lorente, indica que "hi ha una valoració subjectiva dels fets" perquè "no hi ha violències de gènere més intenses en uns llocs que en uns altres". La valoració subjectiva es deu a diversos factors, entre els quals assenyala la minimització del risc en els llocs de major població, explicant que “es produeixen allí casos més greus amb major freqüència, i davant algun en aparença no tan greu, es tendeix a minimitzar el risc com a deformació professional", apunta Lorente.\nL'expert afirma que existeix el Protocol mèdico-forense de valoració urgent del risc de violència de gènere "que no s'aplica en quasi cap lloc" i existeix la valoració del risc i els atestats que faça la policia com a elements fonamentals per a prendre la decisió. No obstant açò, existirien mancances formatives i de recursos assenyalades pel Sindicat Unificat de Policia, que ha indicat que les unitats especialitzades no són serveis de 24 hores i demana que la primera valoració policial siga complementada amb treballadors socials, psicòlegs i sanitaris.\nConcepción Torres, advocada i professora de Dret Constitucional en la Universitat d'Alacant, assenyala la necessitat de formació en perspectiva de gènere dels jutges. La forma en què les dones que denuncien solen relatar els fets, a voltes incoherents o basats en records desordenats "és utilitzada per la justícia amb freqüència per a qüestionar a la víctima, en comptes d'entendre que forma part de la pròpia violència".\nEl moment de risc que s'inicia després del divorci és un altre dels elements que, en la seua opinió, han de conèixer els operadors jurídics. "A la justícia li ha costat molt entrar en aquests espais 'privats' d'impunitat", matisa Torres, que estén la necessitat de formació a la resta d'agents com a fiscals o advocats.\nTambé ha apuntat a la dificultat de provar aquest delicte com un altre possible motiu de denegació d'ordres. "Es dóna en l'àmbit privat, no sol haver-hi testimonis i pot ser que no hi haja marques físiques, fins i tot que es denuncie i no vulga ratificar, que s'interpreta com que és falsa" matisa.\nBasat en la informació publicada a el diario.es\nPublicat per La Cotorra de la Vall a 7:18 1 comentari:\nPel Gimeno "Botifarra" actua avui a Tavernes. El PP en contra de les tradicions valencianes\nQuin problema té el PP amb el cant de batre tradicional valencià? És que els del PP reneguen de les nostres tradicions?\nUna vegada més el PP torna a mentir en el seu blog oficial i acusa a Compromís de contractar "novament" a Pep Gimeno "Botifarra", cosa que és falsa.\nDe tota manera, i sí així fóra, no seria cap delicte gran, i ells haurien d'aplaudir i estar ben satisfets de què Tavernes aculla una actuació de la persona que més ha fet per la recuperació dels cants populars valencians a través d'actuacions i enregistraments de CDs.\nDoncs sí, avui dimecres Pep Gimeno "Botifarra" actuarà a Tavernes, per la vesprada nit amb el seu espectacle "Cant de batre i de llaurar", I SEGONS HEM POGUT CONÉIXER DE L'ORGANITZACIÓ L'HORA SERÀ A LES 20'30 a la fira de l'Avinguda de la Marina, un acte patrocinat i pagat pel Mercat Artesà.\nPublicat per La Cotorra de la Vall a 6:59 10 comentaris:\nBaldoví: "Rajoy ha fet un discurs per anar a eleccions, no per a ser President"\nEl Portaveu de Compromís al Congrés, Joan Baldoví, valora el discurs del dia d'avui del Debat d'Investidura de Mariano Rajoy.\nCal remarcar que Rajoy ha dedicat 1 minut 34 segons per parlar de la corrupció en un discurs d'hora i mitja i d'infraestructures i del Corredor Mediterrani, res de res.\nPublicat per La Cotorra de la Vall a 20:19 Cap comentari:\nEl PP proposa un xantatge amb els vots del PSOE i Compromís per a fer president a Rajoy\nLa presidenta del PP valencià, Isabel Bonig, ha promès al PSOE i a Compromís que el seu partit treballarà per millorar el model de finançament autonòmic sempre i quan a canvi els 11 diputats que els dos partits tenen a Madrid s’abstinguen en la votació d’investidura i facen president a Mariano Rajoy.\nO siga, després d’anys i anys de govern del PP al País Valencià i a Madrid, on mai no han mogut un dit per millorar el nostre finançament d’única autonomia que està per davall de la renta per capità i paga a Madrid molt més del que rep, ara els entra un gran interès a solucionar-ho, però amb xantatge i una pràctica que suposa una compra de vots.\nBonig va llançar ahir aquesta proposta i afegia que “no els demane que voten a favor, perquè seria un miracle” però sí que s'abstinguen els seus 11 diputats a Madrid –set del PSPV i quatre de Compromís– perquè hi haja govern i perquè Rajoy puga ser president i aleshores i a canvi ells si que faran el miracle de pressionar pel canvi de finançament. Això sí que és un miracle després anys de no fer res per eixa millora.\nLa presidenta del PP demana 11 abstencions per recolzar un canvi en el model de finançament. O siga, com hem dit, un complet xantatge on Bonig no es planteja ni tan sols, com a valenciana, que la discriminació a que estem sotmesos els valencians de fa temps i en especial els darrers anys amb els governs del PP i Montoro, és una qüestió de justícia, de que tots els espanyols siguen iguals i gaudesquen dels mateixos recursos.\nVergonyós, impresentable i lamentable això que vol Bonig. Vergonyós, impresentable i lamentable que un polític valencià estiga més per defensar i recolzar el seu partit que el poble valencià al qual se suposa ha de representar i per tant defensar, i més davant una situació tan injusta com és el model actual de finançament.\nCal saber que en el pacte PP-Ciudadanos només Canàries apareix en l'apartat de finançament, després que el partit Coalición Canarias ja ha mostrat el seu posicionament favorable a la investidura de Rajoy com a president.\nLa proposta ha estat qualificada per Compromís també com a "xantatge". En concret, Mireia Mollà ho deixava ben clar quan ahir indicava que el "més greu" de la presidenta popular és que "haja fet una suposada compra de vots a canvi del model de finançament autonòmic" i explicava que la proposta de Bonig és que "si vos absteniu vos canviem el model, en altres paraules, vos comprem el vot".\nLa diputada de Compromís ha indicat que el PP està molt acostumat a comprar vots i a finançar-se il·legalment per empresaris i a saltar-se les lleis. Al seu judici, el canvi del model de finançament "no és discutible", es forme el govern que es forme, i ha afegit que el pacte entre PP i Ciutadans per a formar govern és una estafa quant a aquest assumpte del finançament. “No caurem en aquesta compra de vots", ha subratllat Mireia Mollà.\nPublicat per La Cotorra de la Vall a 7:19 2 comentaris:\nEl Congres rebutja Rajoy com a president: El discu...\nVorem en el pròxim plenari una proposta de declara...\nTrampes i mentires de Mariano Rajoy davant el deba...\nINFORME: La violència de gènere: la denegació d’or...\nPel Gimeno "Botifarra" actua avui a Tavernes. El P...\nBaldoví: "Rajoy ha fet un discurs per anar a elecc...\nEl PP proposa un xantatge amb els vots del PSOE i ...\nInformació sobre actes de festes\nUn adéu i comiat de l'ensenyament del valencià en ...\nLa Generalitat prepara un acte a Madrid per explic...\nEl govern de Compromís treballa en el plec de cond...\nAl llarg del dia se celebra a la platja la "II Tro...\nLa ITV per a tractors i quads agrícoles es passarà...\nEl PP ha encetat una campanya sense escrúpols de d...\nActe de finalització dels cursets de natació de l'...\nL'ESTAT DE LA QÜESTIÓ: La premsa, digital o escrit...\nCompromís recolza l'alcalde i regidors i mostren e...\n«Si un empresari decideix muntar una plaça de bous...\nPrimera reunió informativa sobre la Homologació Mo...\nL'alcalde de Tavernes, Jordi Joan, aclara en el fa...\nUn cotxe es precipita a la Sequia la Bova. No hi h...\nConcurs-contracte-modificació, l’estratègia del PP...\nEstàs interessat a presentar oferta per la barra d...\nDemà s'inicien les reunions informatives de la Hom...\nI el principi de les mossegades va ser... la Funda...\nCompromís pregunta al govern les previsions d'obre...\nFiscalia investiga morts per electrocució en la Se...\n77 expolìtics, consellers de l'IBEX i Mercat Conti...\nConcert de la banda avui diumenge a la capella de ...\nControl de plagues en espais urbans i zones humide...\nLa Platja de la Goleta entre les 20 millors valenc...\nMembres del GMV recorren el Camí de Fisterra, una ...\nTeatre a la capella de la platja\nCàritas vendrà bunyols aquest dissbte dia 20 a l'e...\nEl llac de la Goleta ja no rep cada any 2'5 tones ...\nL'ESTAT DE LA QÜESTIÓ: Un comentari per a reflexio...\nINFORME: Què s'amaga al darrere de l’eix central d...\nLa Fundació Rafael Chirbes comença a caminar\nI ara, ¿ perquè no deixem aparcats els bous i deba...\nFESTIVAL SETE SOIS SETE LUAS 2016: Ahir va oferir ...\nL'Ajuntament enceta un Pla de Participació Ciutada...\nEl gran espectacle taurí de la Valldigna\nFESTIVAL SETE SOIS SETE LUAS 2016: Concert del gru...\nFESTIVAL SETE SOIS SETE LUAS 2016: Avui dilluns, d...\n"Espere una rectificació pública de l'oposició a l...\nFESTIVAL SETE SOIS SETE LUAS 2016: Anit va actuar ...\nCelebració del Campionat de Futbol Platja\nFESTIVAL SETE SOIS SETE LUAS 2016: Avui diumenge,...\nNOU RECORD: Hem arribat a les 2’2 milions de lectu...\nJosep LLácer afirma que totes les actuacions de l'...\nL’alcalde Jordi Joan denunciat per defensar els in...\nFESTIVAL SETE SOIS SETE LUAS 2016: Actuació el div...\nLes algues de la platja no són fem\nEls xiquets saharauis d'acollida visiten el jacime...\nFESTIVAL SETE SOIS SETE LUAS 2016: Dissabte, 13 d...\nL'eurodiputat de Compromís, Jordi Sebastià, denunc...\nFESTIVAL SETE SOIS SETE LUAS 2016: Tribali Music v...\nTota la informació sobre els preus de l'Escola inf...\nFESTIVAL SETE SOIS SETE LUAS 2016: Avui divendres,...\nAquesta nit: Els Perseids, una pluja d'estels per ...\nJosep Llàcer aclareix algunes qüestions referides ...\nCaritas organitza el 13 i 14 d'agost la "IX Campan...\nAvui venta de tapes a benefici d'Adisva\nFESTIVAL SETE SOIS SETE LUAS 2016: Tribali Music d...\nFESTIVAL SETE SOIS SETE LUAS 2016: Pel mal oratge ...\nTavernes tindrà bous, encara que seran en una plaç...\nJoan Baldovi, de Compromís, el lider més valorat s...\nAvui comença el Taller de Cuina del Sete Sois Sete...\nUna vegada més el vandalisme que no cessa\nEl País Valencià castigat per Europa per l'incompl...\nPLENARI EXTRAORDINARI AGOST: Aprovament de l'adjud...\nGran èxit del III Festival de Corals - Cançons a l...\nCompromís demana al govern valencià la creació de ...\nL'Ajuntament prova un nou camió d'arreplegada de f...\nEls Perseids: Entrem en l'època de la pluja d'este...\nAvui diumenge, 7 d'agost, "III Festival de Corals ...\nAhir se va celebrar la 28a Volta a Peu a la platja...\nL'Ajuntament rep els xiquets i xiquetes saharauis ...\nL'Ajuntament soluciona el desnivell de la Goleta i...\nL'ESTAT DE LA QÜESTIÓ: Culpar als demés per tapar ...\nAquesta vesprada-nit s'han iniciat els treballs d'...\nLa regidoria d'Agricultura neteja el Caixer Riuet ...\nIberdrola invertirà vora 1'5 milions en millorar l...\n12 hores de futbet infantil en els camps de la Gol...\n"A la VAlenciana", sense grup propi en el Congrés,...\nNou escàndol del PP valencià, implicat en un cas d...\nEl govern de Rajoy inicia l'expedient de tancament...\nL'ESTAT DE LA QÜESTIÓ: Li paguem més a Espanya del...\nL'Ajuntament continua avançant en la millora del l...\nLa Fundació Jaume II el Just com a exemple de mala...\nArranca la 28a campanya d'excavacions en la Cova d...\nLa regidoria d'Agricultura compleix la seua paraul...\nJuanjo Sala, campió autonòmic primera B\nProgramació d'Activitats Agost 2016


Torn per a Rivera i Iglesias en la ronda de contactes amb Sánchez - À Punt\nTorn per a Rivera i Iglesias en la ronda de contactes amb Sánchez\nPodem demana formar un govern de coalició proporcional als escons, mentre que Ciutadans vol liderar l’oposició.\nReunió entre Pedro Sánchez i Albert Rivera / Zipi (Efe)\n07 de maig 2019 - 13:14\nEl president del govern espanyol en funcions, Pedro Sánchez, es reuneix aquest dimarts amb els líders de Ciutadans i Podem, Albert Rivera i Pablo Iglesias, en la primera ronda de contactes que ha posat en marxa el cap de l'executiu central per a encarar la nova legislatura.\nSánchez ja s’ha reunit amb el líder dels populars, Pablo Casado, qui va demanar al president del govern espanyol en funcions que no faça dependre el govern i el país dels independentistes “que no creuen en la unitat d'Espanya”.\nRivera vol “liderar l’oposició amb fermesa”\nEl líder de Ciutadans, Albert Rivera, traslladarà a Sánchez que la seua intenció en aquesta legislatura és "liderar l'oposició amb fermesa i sentit d'Estat", i representar els espanyols "constitucionalistes" i aquells que no volen pujades d'impostos.\nAixí ho ha assegurat la portaveu de l’executiva de la formació taronja, Inés Arrimadas, que ha manifestat que no “donaran ales” a un govern de Sánchez “amb els populistes”, i que compta amb el “suport dels nacionalistes”.\nIglesias demana formar una coalició proporcional als escons\nPer la seua banda, el secretari general de Podem, Pablo Iglesias, ja ha avançat que proposarà un govern de coalició proporcional als escons que té, i admet que "tots" han de cedir, escoltar i empatizar per a "construir una nova etapa d'enteniment". A més, ha afegit que no hi haurà "línies roges, ultimàtums o arrogàncies", sinó "claredat".\nIglesias també ha assegurat que li traslladarà al president en funcions la seua disposició al diàleg per a participar en la formació d'un govern amb una base parlamentària àmplia “que siga estable i garantisca l'aplicació d'un programa progressista".


Els mòbils ja són part de la nostra vida at L´Era de la Informació i els Mitjans de Comunicació\n« Ciberintegrats: apropiació i domesticació de mitjans\nMobilització d’internautes a tot Espanya contra la llei antidescàrregues. »\nEls mòbils ja són part de la nostra vida\nPublished by lbenavidesm on desembre 4, 2009 in Uncategorized.\nTags: apropiació, domesticació, mòbils, silvertone, tàctils.\nSi per domesticació entenem el procès pel qual una tecnologia s’incorpora a la vida quotidiana i va transformant els nostres hàbits i espais (Silvertone,2005), està clar que la televisió és un bon exemple. És de sobres conegut el cas de la tele i com es va apoderar del lloc privilegiat de la llar de foc tradicional, sempre col·locat al bell mig de la sala o menjador per què tota la familia pugui guadir-ne. Però hi ha més tecnologies i mitjans que s’han “domesticat”. Històricament, hi ha molts. Internet potser és l’últim exemple, tot i que encara es troba en la fase d’apropiació per part de la societat. No així el mòbil, totalment “imprescindible” avui en dia. ¿Què feiem quan no existia? ¿No quedàvem amb els amics igual? ¿Tan difícil era contactar amb la gent? No, està clar que no. Però la necessitat ‘creada’ per la publicitat s’ha convertit en una necessitat ‘real’, per dir-ho d’alguna manera. Ens em apropiat del mòvil. En termes de Silverton, l’objecte ha deixat de ser un bé de consum per a formar part del seu propietari, i així formar part de la seva vida.\nTotalment integrats els mòbils, ara ja van per la tercera generació de mòbils (3G), a mida que van fent millores i assimilant més funcions, en una recerca constant d’ una major domesticació i apropiació buscant la comoditat. D’aquí, per exemple, del ‘boom’ dels telèfons tàctils, molt més senzills o intuitius (segons diuen, perque tot és acostumar-s’hi).\nPodeu llegir un article sobre aquesta ‘moda’ dels tàctils aparegut a l’edició digital de 5 DÍAS.\nEl mòbil ha passat a ser un gran al·liat, tot són avenços i possibilitats, quan abans tot èren dubtes sobre els seus efectes perniciosos a nivell social i, fins i tot, de salut.\n0 Responses to “Els mòbils ja són part de la nostra vida”\nPowered by WordPress2.5.1 and K21.0-RC6\tEntries Feed and Comments Feed\t915 queries. 2.0000 seconds.


Grimola - A TOT DRAP\nMestre d’aixa Josep Maria Turró\nEslora 3’95 m\nMànega 1’55 m\nPuntal 0’45 m\nRegistre brut 0’83 Tn\nEl primer propietari de la Grimola va ser en Joan Talamàs, de Sant Pol, que la va encarregar al mestre d’aixa de Calella, en Josep Maria Turró, i el juny del 1975 va anar a l’aigua equipada amb un motor Solé-Lombardini de 4’1 HPa.\nEn Joan Talamàs la va tenir fins a finals dels 80, quan la va comprar en Raimon Carrasco, i a meitat dels 90 va tornar a canviar de mans, comprant-la els seus fills Xavier i Jordi i el seu nebot Jordi Armengol.\nLes veles major i pollacra les va fer en Toni Tió, i en Carles Puchades va dissenyar i muntar l’aparell de vela llatina, la primera pala del timó i va dibuixar i encarregar a can Rovira les peces per sostenir el pal. En Puchades també va fer la primera antena de la Grimola lligant dos pals vells de windsurf.\nCom explica en Xavi Carrasco: “en aquell moment ho fèiem entre tots, seguint els consells de l’Oreneta, en especial en Puchades i en Jordi Armengol”.\nActualment, i des de l’any 2014, després de la gran restauració del buc que va fer l’Aleix Vila, els propietaris Carrasco i l’associació A Tot Drap van acordar una copropietat i us compartit per al manteniment de la Grimola i divulgació de l’art de navegar a vela llatina.\nBarques, Grimola, Platja